રાજ્યભરમાં ઠાકોર સેનાની રચના કર્યા બાદ સામાજીક દુષણો દુર કરવા તેમજ સમાજના યુવાનોને રોજગારી આપવાના ઉદ્દેશ સાથે શરૂ કરવામાં આવેલ ઠાકોર સેના ના સહારે રાજકીય રોટલો શેકી વિધાનસભાની ચૂંટણી સમયે ધારાસભ્ય બનવા થનગનતા અલ્પેશ ઠાકોર દ્વારા તેની પ્રથમ પસંદગી પાટણ જીલ્લાના સિધ્ધપુર વિધાનસભા ક્ષેત્ર માટે ઉતારતા અને ત્યાં વિરોધ થતા છેવટે પાટણ જીલ્લાની રાધનપુર વિધાનસભા પર પસંદગી ઉતારી ચૂંટણીમાં કોંગ્રેસના ઉમેદવાર તરીકે ઉભા રહી વિજય મેળવ્યો હતો ત્યાર બાદ મહત્વકાંક્ષાઓને કારણે કોરાણે મુકાયેલા અલ્પેશ ઠાકોર દ્વારા રાજ્યસભાની ચૂંટણીમાં ક્રોસ વોટીંગ કરી અધ્યક્ષને રાજીનામું આપી દેતા છેવટે રાધનપુર વિધાનસભા સીટ પર ફરી પેટા ચૂંટણીના ઢોલ વાગવા લાગ્યા છે ત્યારે રાધનપુર પેટા ચૂંટણીમાં ભાજપ અલ્પેશ ઠાકોરને ટીકીટ આપી ઉતારે તો પાટણ જીલ્લાના ભાજપના ઠાકોર આગેવાનોનો રોષનો સામનો કરવો પડે તેવું લાગી રહ્યું છે તો બીજી તરફ લોકસભા સમયે કોંગ્રેસ છોડી ભાજપમાં જોડાવા બાબતે રાધનપુર મત વિસ્તારમાં પ્રજાજનો તેમજ આગેવાનો પાસે પહોંચેલ અલ્પેશ ઠાકોરને પ્રજાના રોષનો સામનો કરવો પડયો હતો ત્યારે ભાજપની ટીકીટ ઉપર રાધનપુર સીટ ઉપર અલ્પેશ ઠાકોરને આકરા ચડાણો પાર કરવા પડશે તેવું મનાઈ રહ્યું છે.